अंग्रेजीअरबीइटालियनएस्टोनियनकजाख़कोरियनक्रोएशियनग्रीकचीनी (पारंपरिक)चीनी (सरलीकृत)चीनी (हांगकांग एसएआर)चेकजर्मनजापानीडचडैनिशतुर्कीनॉर्वेज़ियन (बोकमल)पुर्तगाली (पुर्तगाल)पुर्तगाली (ब्राजील)पोलिशफिनीशफ्रेंचबुल्गारियनयूक्रेनियनरूसीरोमानियनलातवियनलिथुआनियनसरबियन (लेटिन)स्पेनिशस्लोवाकस्लोविनियनस्वीडिशहंगेरियनहिंदीहिब्रू\nExcel कार्यपुस्तिकाओं खोलें, देखें और मुद्रित करें, भले ही आपके पास Excel स्थापित नहीं है. यह डाउनलोड Excel Viewer 97 और सभी पिछले Excel Viewer संस्करणों का प्रतिस्थापन है. ध्यान दें: The Microsoft Excel Viewer को अप्रैल 2018 में समाप्त किया जा रहा है. उस समय, Viewer अब डाउनलोड करने के लिए उपलब्ध नहीं होगा और सुरक्षा अद्यतन प्राप्त नहीं होंगे. अधिक जानकारी के लिए विवरण देखें.\nनोट: Microsoft Excel Viewer को अप्रैल, 2018 में समाप्त किया जा रहा है. उस समय, Viewer अब डाउनलोड करने के लिए उपलब्ध नहीं होगा और अब सुरक्षा अद्यतन प्राप्त नहीं होंगे. Microsoft Excel फ़ाइलें देखने के लिए इन एप्लिकेशन के उपयोग की अनुशंसा करता है:\nWindows 10 PC पर, Windows स्टोर से निशुल्क Excel मोबाइल एप्लिकेशन डाउनलोड करें\niOS डिवाइसेस पर, Apple स्टोर से iOS के लिए निशुल्क Excel एप्लिकेशन डाउनलोड करें\nAndroid डिवाइसेस पर, Google Play स्टोर से Android के लिए निशुल्क Excel एप्लिकेशन डाउनलोड करें\nOffice 365 को 1 माह तक निशुल्क आज़माएँ, जो आपको Word, Excel, PowerPoint, Outlook आदि के पूर्ण संस्करण की पहुँच देता है और उसे5PC या Mac पर, साथ ही5टैबलेट और5फ़ोन पर स्थापित किया जा सकता है.\nWindows7या Windows 8/8.1 PC पर, फ़ाइल को OneDrive पर अपलोड करें और Excel Online का उपयोग करके इसे निशुल्क देखें\nExcel Viewer के साथ, आप Excel कार्यपुस्तिकाओं को खोल सकते हैं, देख और मुद्रित कर सकते हैं, भले ही आपके पास Excel स्थापित नहीं है. आप Excel Viewer से डेटा की प्रतिलिपि अन्य प्रोग्राम में बना सकते हैं. हालाँकि, डेटा संपादित नहीं कर सकते हैं, कार्यपुस्तिका नहीं सहेज सकते हैं, या नई कार्यपुस्तिका नहीं बना सकते हैं. यह डाउनलोड Excel Viewer 97 और सभी पिछले Excel Viewer संस्करणों का प्रतिस्थापन है.\nयदि वह कार्यपुस्तिका जिसे आप देखना चाहते हैं वह Windows Live SkyDrive पर संग्रहीत है उसके लिए आपको व्यूयर डाउनलोड करने की आवश्यकता नहीं है. SkyDrive में Excel Web App शामिल है, जो आपको अपने वेब ब्राउज़र में कार्यपुस्तिका खोलने में सक्षम बनाता है. यदि आपके पास अनुमति है, तो आप अपने ब्राउज़र में कार्यपुस्तिका को संपादित भी कर सकते हैं. आपके SkyDrive पर कार्यपुस्तिका को संग्रहीत और सहेजने का एक आसान तरीका Hotmail पर लिंक भेजना है. Hotmail में साइन इन करें, नया ई-मेल संदेश प्रारंभ करें और फिर कार्यपुस्तिका अपलोड करने के लिए Office डॉक्स क्लिक करें. कार्यपुस्तिका का एक लिंक संदेश में शामिल है, और लिंक पर क्लिक करने से कार्यपुस्तिका ब्राउज़र में खुलती है. Excel Web App के बारे में अधिक जानकारी के लिए, यह देखें Excel Web App का परिचय.\nयह डाउनलोड निम्न Office एप्लिकेशन पर लागू होता है:\nExcel Viewer केवल 32-बिट एप्लिकेशन के रूप में उपलब्ध है. Excel Viewer का 64-बिट संस्करण मौजूद नहीं है. Excel Viewer का 32-बिट संस्करण का उपयोग Windows के 64-बिट संस्करण पर किया जा सकता है.\nसेटअप प्रोग्राम प्रारंभ करने के लिए अपनी हार्ड डिस्क पर ExcelViewer.exe प्रोग्राम फ़ाइल डबल-क्लिक करें.\nआपके द्वारा इस डाउनलोड को स्थापित करने के बाद, Excel Viewer में फ़ाइल खोलें:\nइसमें देखें सूची में, उस ड्राइव, फ़ोल्डर या इंटरनेट स्थान पर क्लिक करें जिसमें वह फ़ाइल शामिल है जिसे आप खोलना चाहते हैं.\nफ़ोल्डर सूची में, वह फ़ाइल ढूँढें, या वह फ़ोल्डर ढूँढें और खोलें जिसमें फ़ाइल है.\nडाउनलोड फ़ाइल निकालने के लिए, ExcelViewer.exe फ़ाइल हटाएँ.\nवर्तमान में स्थापित प्रोग्राम की सूची में, Microsoft Office Excel Viewer चुनें और फिर निकालेंयाजोड़ें/निकालें क्लिक करें. यदि एक संवाद बॉक्स दिखाई देता है, तो प्रोग्राम निकालने के निर्देशों का पालन करें.\nयह पुष्टि करने के लिए कि आप प्रोग्राम निकालना चाहते हैं हाँयाठीक क्लिक करें.\nआप केवल Excel फ़ाइलें (.xlsx, .xlsm, .xlsb, .xltx, .xltm, .xls, .xlt, .xlm, and .xlw) खोल सकते हैं. भले ही आप मैक्रो-सक्षम फ़ाइलें (.xlsm, .xltm, and .xlm) खोल सकते हैं, लेकिन आप मैक्रोज़ नहीं चला सकेंगे.\nस्पार्कलाइन और स्लाइसर जैसी 2010 सुविधाएँ नहीं दिखाई देंगी या यह बताने वाले संदेश नहीं देंगी कि इसे नहीं प्रदर्शित किया जा सकता है. यदि आप इन सुविधाओं को देखना चाहते हैं, तो SkyDrive पर उपलब्ध Microsoft Excel Web App का उपयोग करें.\nनिशुल्क परीक्षण किट - Microsoft Office Small Business लेखांकन


PM Kisan Maandhan Yojana : किसानों को सालाना मिलेंगे 36 हजार रुपये जानें कैसे ले\nPM Kisan Maandhan Yojana : पीएम किसान मानधन योजना ( PM Kisan Maandhan Yojana ) के तहत सरकारी नौकरी करने वाले लोगों की तरह किसानों को भी हर महीने पेंशन ( Pension ) मिलती है ! पीएम किसान मानधन योजना के तहत किसान ( Farmer ) उम्र के हिसाब से मासिक अंशदान करने पर 60 साल की उम्र के बाद 3000 रुपये मासिक या 36000 रुपये सालाना पेंशन मिलेगी !\nपीएम किसान मानधन योजना ( PM Kisan Maandhan Yojana ) की शुरुआत प्रधानमंत्री नरेंद्र मोदी ने 12 सितंबर 2019 को की थी ! इसके लिए झारखंड में एक कार्यक्रम का आयोजन किया गया था ! जबकि इसके लिए पंजीकरण एक महीने पहले9अगस्त को शुरू हुआ था ! अन्य किसान ( Farmer ) चाहें तो पीएम-किसान योजना के तहत प्राप्त 6000 रुपये से सीधे अपना प्रीमियम भी काट सकते हैं !\nपीएम किसान मानधन योजना ( PM Kisan Maandhan Yojana ) के माध्यम से असंगठित क्षेत्र के किसानों को वित्तीय सहायता प्रदान करने की शुरुआत की गई है ! योजना के तहत किसानों ( Farmer ) को उनकी उम्र के अनुसार हर महीने निर्धारित राशि का भुगतान करना होगा, यह राशि 55 रुपये से 200 रुपये तक होगी ! जिसके बाद किसानों को हर महीने 3000 रुपये यानि 36000 रुपये प्रति वर्ष की वित्तीय सहायता हर महीने पेंशन ( Pension ) दी जाएगी ! 60 साल बाद यह वित्तीय राशि लाभार्थी के बैंक खाते में ट्रांसफर की जाएगी, इसके लिए आवेदक के पास अपना खुद का बैंक खाता होना चाहिए !\nपीएमकेएमवाई के लाभ और विशेषताएं\nपीएम किसान मानधन योजना ( PM Kisan Maandhan Yojana ) के माध्यम से असंगठित क्षेत्र के किसानों को आर्थिक सहायता दी जाएगी !\nऑनलाइन माध्यम से आवेदन करने से आवेदक के समय और धन दोनों की बचत होगी !\nसरकार की ओर से 10744.5 करोड़ रुपये का बजट रखा गया है !\nपीएम किसान मानधन योजना के तहत रजिस्ट्रेशन कराने के लिए कोई शुल्क नहीं देना होगा !\nकिसानों को हर महीने 3000 रुपये यानि 60 साल बाद 36000 रुपये प्रति वर्ष पेंशन ( Pension ) आर्थिक सहायता दी जाएगी !\nआवेदक अपने मोबाइल और कंप्यूटर के माध्यम से आसानी से योजना के लिए आवेदन कर सकते हैं !\nकिसान मानधन योजना (Kisan Maandhan Yojana ) के तहत वर्ष 2022 में देश के5करोड़ किसानों को योजना का लाभ प्रदान किया जाएगा !\nइस पीएम किसान मानधन योजना ( PM Kisan Maandhan Yojana ) का मुख्य उद्देश्य असंगठित क्षेत्र के श्रमिकों को उनके बुढ़ापे में सहायता प्रदान करना है ! ताकि असंगठित क्षेत्र का मजदूर वर्ग भी 60 वर्ष की आयु पार कर अच्छा जीवन यापन कर सके ! वह अपना बुढ़ापा स्वाभिमान के साथ जी सकता था ! उसे किसी और पर निर्भर नहीं रहना पड़ता था ! पेंशन ( Pension ) से प्राप्त राशि का उपयोग करके वह अपने भोजन, पेय, कपड़े, दवा आदि की आवश्यक जरूरतों को पूरा करने में सहायता प्राप्त कर सकता है !\nउम्मीदवार की उम्र 18 से 40 साल के बीच होनी चाहिए !\nउम्मीदवार किसान गरीब और सीमांत होना चाहिए !\nकेवल2हेक्टेयर से कम भूमि वाले किसान (Farmer) को ही पात्र माना जाएगा !\nबैंक खाते की पासबुक और आधार कार्ड को बैंक खाते से जोड़ा जाना चाहिए !\nमानधन योजना के लिए आवेदन कैसे करें\nइसके लिए आपको आधिकारिक वेबसाइट पर जाकर “सीएससी वीएलई” के लिंक पर क्लिक करना होगा !\nअब आपको यूजरनेम और पासवर्ड भरना है और साइन इन बटन पर क्लिक करना है !\nइसके बाद योजना के विकल्प में जाकर प्रधानमंत्री श्रम योगी मानधन योजना ( PM Kisan Maandhan Yojana ) का चयन करना होगा !\nअब आपके सामने प्रधानमंत्री श्रम योगी मानधन योजना ऑनलाइन फॉर्म खुल जाएगा !\n18 से 40 साल के किसान कर सकते हैं आवेदन\nप्रधानमंत्री किसान मानधन योजना ( PM Kisan Maandhan Yojana ) के तहत पेंशन के लिए आवेदन करने वाले किसान की उम्र 18 से 40 साल के बीच होनी चाहिए और उसे 60 साल की उम्र तक हर महीने 55 से 200 रुपये देने होंगे ! 60 वर्ष की आयु प्राप्त करने के बाद पेंशन शुरू की जाएगी ! पीएम किसान मानधन योजना की वेबसाइट पर दी गई जानकारी के मुताबिक इस योजना के तहत 60 साल की उम्र के बाद पेंशन का प्रावधान है ! यानी सरकार ने इसकी शुरुआत किसानों ( Farmer ) के बुढ़ापे को बचाने के लिए की है ! इस योजना में 18 वर्ष से 40 वर्ष तक का कोई भी किसान निवेश कर सकता है ! इसके तहत किसान को 3000 रुपये तक की मासिक पेंशन ( Pension ) मिलती है !\nयहां भी जानें : Kisan Karj Mafi Yojana Eligibility : इन किसानों का माफ़ नही होगा क़र्ज़, देखें पूरी पात्रता


चुनाव में पारदर्शिता और निष्पक्षता को बढ़ावा देने वाले पूर्व मुख्य चुनाव आयुक्त टीएन शेषन का निधन\nनई दिल्ली भारत के पूर्व मुख्य चुनाव आयुक्त टीएन शेषन का रविवार को चेन्नई में निधन हो गया. शेषन ने 1990 के दशक में देश में चुनाव सुधार में महत्वपूर्ण भूमिका निभाई थी. वे 86 वर्ष के थे. पुलिस के एक वरिष्ठ अधिकारी ने बताया कि पूर्व चुनाव आयुक्त का स्वास्थ्य पिछले कुछ सालों से ठीक नहीं था. दिल का दौरा पड़ने से रविवार को रात करीब साढ़े नौ बजे उनका निधन हो गया.चुनाव आयोग को मौजूदा रुतबा दिलाने वाले टीएन शेषन का रविवार को निधन. 86 वर्ष की उम्र में हुआ. शेषन पिछले कई सालों से बीमार चल रहे थे और चेन्नई में रह रहे थे.शेषन को अबतक का सबसे कड़क चुनाव आयुक्त माना जाता है.उनके कार्यकाल में चुनाव आयोग को सबसे ज्यादा शक्तियां मिली.चुनाव सुधार भी लागू हुए. मतदाताओं के लिए मतदान पत्र अनिवार्य हुए.आचार संहिता का सख्ती से पालन शुरू हुआ. अपनी स्पष्टवादिता के लिए प्रसिद्ध शेषन बढ़ती उम्र के कारण पिछले कुछ सालों से सिर्फ अपने आवास पर रह रहे थे.\nउनका बाहर आना-जाना लगभग ना के बराबर हो गया था.शेषन की बदौलत फर्जी मतदान पर रोक लगी और लोकतंत्र की नींव और ज्यादा मजबूत हुई. पार्टियों और प्रत्याशियों की मनमानी पर रोक लगाने के लिए पर्यवेक्षक तैनात करने की प्रक्रिया का सख्ती से पालन हुआ. शेषन ने ही चुनाव में राज्य मशीनरी का दुरुप्रयोग रोकने के लिए केंद्रीय बलों की तैनाती को और ज्यादा मजबूत बनाया. इससे नेताओं की दबंगई कम हुई.\nतिरुनेलै नारायण अइयर शेषन यानी टी.एन. शेषन भारत के 10वें मुख्य चुनाव आयुक्त थे.उनके कार्यकाल से पहले तक चुनाव में बेहिसाब पैसा खर्च होता था और पार्टी एवं प्रत्याशी इसका हिसाब भी नहीं देते थे. उन्होंने आचार संहिता के पालन को इतना सख्त बना दिया कि कई नेता शेषन से खार खाते थे.इनमें लालू प्रसाद यादव प्रमुख थे.यह शेषन की ही देन है कि अब चुनावों में राजनीतिक दल और नेता आचार संहिता के उल्लंघन की हिम्मत नहीं जुटा पाते हैं। उनके कार्यकाल के दौरान ही पहचान पत्र बने. 12 दिसंबर 1990 से 11 दिसंबर 1996 तक भारत के मुख्य चुनाव आयुक्त के पद पर रहे.\nशेषन को चुनाव में पारदर्शिता और निष्पक्षता को बढ़ावा देने के लिए याद किया जाता है..चुनाव में वोट डालने के लिए वोटर आईडी कार्ड का इस्तेमाल होने लगा. इससे फर्जी मतदान पड़ने कम हुए. यह भी कहा जाता है कि शेषन जब चुनाव आयुक्त थे उस वक्त वोट देने के लिए शराब बांटने की प्रथा एकदम खत्म हो गई थी.चुनाव के दौरान धार्मिक और जातीय हिंसा पर भी रोक लगी थी.टी.एन. शेषन को भारत का सबसे प्रभावशाली मुख्य चुनाव आयुक्त माना जाता था.\nFormer Chief Election Commissioner TN Seshan passes away promoting transparency fairness elections


राजस्थान के शिक्षा मंत्री गोविंद सिंह डोटासरा मंत्री पद से जल्द हट सकते हैं, शिक्षा मंत्री गोविंद सिंह डोटासरा की मंत्री पद से रवानगी\nHomeLatest news in rajasthanराजस्थान के शिक्षा मंत्री गोविंद सिंह डोटासरा मंत्री पद से जल्द हट सकते हैं, शिक्षा मंत्री गोविंद सिंह डोटासरा की मंत्री पद से रवानगी\nAab Tak Rajasthan July 26, 2021\nशिक्षा मंत्री गोविंद सिंह डोटासरा की मंत्री पद से रवानगी तय, जानें क्यों\nराजस्थान के शिक्षा मंत्री गोविंद सिंह डोटासरा की मंत्री पद से रवानगी तय हो गई है. ये हम नहीं कह रहे बल्कि खुद डोटासरा ही ऐसा मान रहे हैं. दरअसल, डोटासरा पिछले कुछ दिनों से राजस्थान लोक सेवा आयोग की प्रशासनिक परीक्षा में अपने तीन रिश्तेदारों को इंटरव्यू में ज़्यादा अंक मिलने के विवादों से बुरी तरह घिरे हुए हैं.\nउनकी बहू प्रतिभा और प्रतिभा के भाई गौरव एर बहन प्रभा को आयोग की परीक्षा के इंटरव्यू में अस्सी अस्सी अंक मिले थे और इसकी बदौलत ये तीनों प्रशासनिक अधिकारी भी बन गए. विवाद इसलिए हुआ क्योंकि तीनों के लिखित परीक्षा में पचास प्रतिशत से कम अंक थे और इस परीक्षा की टॉपर मुक्ता राव को भी इंटरव्यू में सिर्फ़ 77 अंक मिले थे.\nडोटासरा अपना कोई रोल इस चयन में नहीं होने का दावा करते रहे हैं लेकिन अब ये विवाद कोर्ट तक पहुंच गया है. इसी विवाद के बीच शनिवार को डोटासरा अजमेर के दौरे पर गए थे. इस दौरान माध्यमिक शिक्षा बोर्ड का नतीजा डोटासरा ने जारी किया. रिज़ल्ट जारी करने के बाद डोटासरा ने अधिकारियों के साथ बातचीत में जो कुछ कहा वो सब मीडिया के केमरों में रिकार्ड् हो गया. बोर्ड के अध्यक्ष डा.डी.पी ज़ारोलि ने शिक्षा मंत्री डोटासरा से बोर्ड की कुछ फ़ाइलों को लेकर बात की.\nजवाब में जो कुछ शिक्षा मंत्री ने कहा उससे दो बात साबित हो गई. पहली कि राजस्थान में अगले कुछ दिनों में मंत्रिमंडल फेरबदल हो रहा है और दूसरी कि गोविंद सिंह डोटासरा की मंत्री पद से छुट्टी हो रही है. डोटासरा ने बोर्ड अध्यक्ष से कहा कि, वो सोमवार को जयपुर आ जाए तो एक मिनट में काम हो जाएगा. आगे डोटासरा बोले कि जो भी काम हो वो करवा लें क्योंकि वो अब दो पांच दिन के मेहमान हैं.\nरिश्तेदारों का चयन डोटासरा की मंत्री की कुर्सी जाने की एक बड़ी वजह बना\nडोटासरा का ये बयान अब सोश्यल मीडिया पर खूब वायरल हो रहा है. लोग ये मान रहे हैं कि लोक सेवा आयोग की परीक्षा में रिश्तेदारों का चयन डोटासरा की मंत्री की कुर्सी जाने की एक बड़ी वजह है. वैसे डोटासरा अभी कांग्रेस के प्रदेश अध्यक्ष भी हैं अगर वो मंत्री पद से हटे तो इस पद पर बने रह सकते हैं. इसकी वजह है डोटासरा की सीएम अशोक गहलोत से बेहद नज़दीकी.\nLatest news in rajasthan movie review


1885 से तक राष्ट्रवादियों व्दारा की गयी पमुख भोंग थी !\nTitle: 1885 से तक राष्ट्रवादियों व्दारा की गयी पमुख भोंग थी !\nDescription: This isaMost important question of gk exam. Question is : 1885 से तक राष्ट्रवादियों व्दारा की गयी पमुख भोंग थी ! , Options is : 1. शिक्षा, 2. समाज, 3.विधान सभा, 4. भ्रष्टाचार, 5. NULL\nThis isaMost important question of gk exam. Question is : 1885 से तक राष्ट्रवादियों व्दारा की गयी पमुख भोंग थी ! , Options is : 1. शिक्षा, 2. समाज, 3.विधान सभा, 4. भ्रष्टाचार, 5. NULL\n3) विधान सभा


छत्तीसगढ़ की अर्थव्यवस्था - CGPSC Tyari\nUncategorizedछत्तीसगढ़ की अर्थव्यवस्था\nछत्तीसगढ़ राज्य की अर्थव्यवस्था – छत्तीसगढ़ भारत के खनिज समृद्ध राज्यों में से एक है। यहाँ पर चूना- पत्थर, लौह अयस्क, तांबा, फ़ॉस्फेट, मैंगनीज़, बॉक्साइट, कोयला, एसबेस्टॅस और अभ्रक के उल्लेखनीय भंडार हैं। छ्त्तीसगढ़ में लगभग 52.5 करोड़ टन का डोलोमाइट का भंडार है, जो पूरे देश के कुल भंडार का 24 प्रतिशत है। यहाँ बॉक्साइट का अनुमानित 7.3 करोड़ टन का समृद्ध भंडार है और टिन अयस्क का 2,700 करोड़ से भी ज़्यादा का उल्लेखनीय भंडार है।\nछत्तीसगढ़ राज्य की अर्थव्यवस्था क्या है?\nछत्तीसगढ़ राज्य की अर्थव्यवस्था में ऊर्जा\nछत्तीसगढ़ के प्रमुख उद्योग कौन कौन से हैं ?\nछत्तीसगढ़ राज्य की अर्थव्यवस्था में कृषि\nछत्तीसगढ़ राज्य की अर्थव्यवस्था में पशुपालन\nछत्तीसगढ़ राज्य की अर्थव्यवस्था में परिवहन\nछत्तीसगढ़ राज्य की अर्थव्यवस्था में कोयले का 2,690.8 करोड़ टन का भंडार है। स्वर्ण भंडार लगभग 38,05,000 किलो क्षमता का है। यहाँ भारत का सर्वोत्तम लौह अयस्क मिलता है, जिसका 19.7 करोड़ टन का भंडार है। बैलाडीला, बस्तर, दुर्ग और जगदलपुर में लोहा मिलता है। भिलाई में भारत के बड़े इस्पात संयंत्रों में से एक स्थित है। राज्य में 75 से भी ज़्यादा बड़े और मध्यम इस्पात उद्योग हैं, जो गर्म धातु, कच्चा लोहा, भुरभुरा लोहा (स्पंज आयरन), रेल-पटरियों, लोहे की सिल्लियों और पट्टीयों का उत्पादन करते हैं।\nछत्तीसगढ़ भारत के खनिज समृद्ध राज्यों में से एक है। यहाँ पर चूना- पत्थर, लौह अयस्क, तांबा, फ़ॉस्फेट, मैंगनीज़, बॉक्साइट, कोयला, एसबेस्टॅस और अभ्रक के उल्लेखनीय भंडार हैं। खनिज संपदा से ही छ्त्तीसगढ़ को सालाना 600 करोड़ रुपये से ज़्यादा का राजस्व प्राप्त होगा। रायपुर ज़िले के देवभोग में हीरे के भंडार हैं। यहाँ हीरों की तलाश शुरू हो गई है और लगभग दो वर्षों में इसका खनन आरंभ हो जाने पर राज्य को 2,000 करोड़ रुपये सालाना का अतिरिक्त राजस्व मिलने की उम्मीद है।\nछ्त्तीसगढ़ अपनी आवश्यकता से अधिक ऊर्जा का उत्पादन करता है। यहाँ कोयला समृद्ध कोरबा में तीन तापविद्युत संयंत्र हैं और अन्य कई संयंत्र लगाने की योजना है साउथ ईस्टर्न कोलफ़ील्डस लिमिटेड कोयले के विशाल भंडार वाले क्षेत्रों में खोज कर रहा है। छ्त्तीसगढ़ में तेंदू पत्ते का भारत के कुल उत्पादन का 70 प्रतिशत होता है।\nछत्तीसगढ़ राज्य की अर्थव्यवस्था औद्योगिक क्षेत्र\nएक औद्योगिक क्षेत्र और कई विकासशील औद्योगिक नगर वाले छ्त्तीसगढ़ का आर्थिक परिवेश आधुनिक है। भिलाई, बिलासपुर, रायपुर, रायगढ़ और दुर्ग राज्य के मुख्य शहर हैं। भिलाई की रेलवे लाइन के पूर्व और पश्चिम में शहरी विस्तार हुआ है। कोरबा, राजनांदगांव और रायगढ़ अन्य विकासशील शहरी केंद्र हैं। सीधे नहरों से सिंचित क्षेत्र भी हैं। इस क्षेत्र का ग्रामीण आधार कमज़ोर है और यहाँ के भीतर इलाके अभी तक घोर ग्रामीण तथा अविकसित हैं। शहरी केंद्रों का क्षेत्रीय जनजातीय अर्थव्यवस्था पर बहुत कम प्रभाव पड़ा है।\nछत्तीसगढ़ राज्य की अर्थव्यवस्था में उद्योग\nछ्त्तीसगढ़ अभी तक अपने संसाधनों का संपूर्ण लाभ नहीं उठा पाया है। औद्योगिकीकरण हो रहा है, लेकिन उसकी गति धीमी है। बड़े और मध्यम पैमाने के उद्योग केंद्र सामने आ रहे हैं। सुनियोजित विकास के अंग के रूप में रायपुर और भिलाईनगर को औद्योगिक क्षेत्र के रूप में स्थापित किया गया है। सूक्ष्म इलेक्ट्रॉनिस उपकरण और उच्च प्रौद्योगिक ऑप्टिकल फ़ाइबर के निर्माण जैसे अन्य आधुनिक उद्योगों को भी स्थापित किया गया है।\nआधारभूत उद्योगों में लौह-इस्पात के पश्चात राज्य में सीमेंट उद्योग का स्थान है। राज्य में चुना-पत्थर की अधिकता के कारण सीमेंट उद्योग का पर्याप्त विकास हुआ। राज्य की प्रथम सीमेंट कारखाने की स्थापना ACC( Associated Cement Company ) के द्वारा 1964 ई. में दुर्ग के जामुल नामक स्थान पर की गई थी।\nनिजी उद्योगों में सीमेंट कारख़ाने, काग़ज़, चीनी और कपड़ा (सूती, ऊनी, रेशम और जूट) मिलों के साथ- साथ आटा, तेल और आरा मिलें भी हैं। यहाँ पर सामान्य इंजीनियरिंग वस्तुओं के साथ- साथ रासायनिक खाद, कृत्रिम रेशे और रसायन उत्पादन की भी कुछ इकाइयाँ हैं। राज्य की लधु उद्योग इकाइयों का राष्ट्रीय परिदृश्य पर प्रभाव छोड़ना बाक़ी है। लेकिन हथकरघा उद्योग यहाँ फल- फूल रहा है और साड़ी बुनने, ग़लीचे व बर्तन बनाने तथा सोने रसायन उत्पादन की भी कुछ इकाइयाँ हैं।\nखनिज आधारित उद्योग: खनिज आधारित उद्योगों में लौह-इस्पात, सीमेंट, एल्युमिनियम आदि प्रमुख प्रमुख है।\nलौह-इस्पात, छत्तीसगढ़ का एक प्रमुख उद्योग है\nएक विस्तृत और लहरदार प्रदेश छ्त्तीसगढ़ में चावल और अनाज की खेती होती है। निम्नभूमि में चावल बहुतायत में होता है, जबकि उच्चभूमि में मक्का और मोटे अनाज की खेती होती है। क्षेत्र की महत्त्वपर्ण नक़दी फ़सलों में कपास और तिलहन शामिल हैं। बेसिन में आधुनिक कृषि तकनीकों का प्रचलन धीमी गति से हो रहा है। कृषि की दृष्टि से यह एक बेहद उपजाऊ क्षेत्र है। यह देश का ‘धान का कटोरा’ कहलाता है और 600 से ज़्यादा चावल मिलों को अनाज की आपूर्ति करता है। कुल क्षेत्र का आधे से कम क्षेत्र कृषि योग्य है, हालांकि स्थलाकृति, वर्षा और मिट्टी में विविधता के कारण इसका वितरण असमान है। यहाँ की कृषि की विशेषता कम उत्पादन और खेती की पारंपरिक विधियों का प्रयोग है।\nमवेशी और पशुपालन महत्त्वपूर्ण हैं, मवेशीयों में गाय, भैंस, बकरी, भेड़, और सूअर शामिल हैं। यहाँ बिलासपुर स्थित बकरी व गाय के कृत्रिम प्रजनन और संकरण केंद्र इन जानवरों की संख्या और गुणवत्ता बढ़ाने में लगे हैं।\nछ्त्तीसगढ़ देश के अन्य भागों से सड़क, रेल और वायुमार्ग से भलीभांति जुड़ा है। यहाँ रायपुर और बिलासपुर में हवाई अड्डे हैं। राष्ट्रीय राजमार्ग संख्या6और 200 इससे होकर गुज़रते हैं। कुछ प्रमुख रेलमार्ग राज्य से होकर गुज़रते हैं और बिलासपुर, दुर्ग, रायपुर, मनेंद्रगढ़ तथा चांपा महत्त्वपूर्ण रेल जंक्शन हैं।\nQ. छत्तीसगढ़ की अर्थव्यवस्था क्या है?\nAns: छत्तीसगढ़ की अर्थव्यवस्था भारत के खनिज समृद्ध राज्यों में से एक है। छत्तीसगढ़ में लगभग 52.5 करोड़ टन का डोलोमाइट का भंडार है, जो पूरे देश के कुल भंडार का 24 प्रतिशत है।\nQ. छत्तीसगढ़ में ग्रामीण वित्त के संस्थागत स्रोत कौन कौन से हैं?\nAns:छत्तीसगढ़ में ग्रामीण वित्त के ग्रामीण साख के मुख्य स्रोत – सहकारी समितियां,भूमि विकास बैंक, व्यावसायिक बैंक, क्षेत्रीय ग्रामीण बैंक.\nQ. छत्तीसगढ़ की प्रमुख फसल क्या है?\nAns: छत्तीसगढ़ की प्रमुख फसल कृषि में प्रमुख रूप से धान ,मक्का की फसल का और गेहू,ज्वार,कोदो कुटकी ,चना ,तुअर ,उड़द ,तिल ,राम तिल ,सरसों सहायक रूप से उत्पादन किया जाता है । कृषि के अलावा पशुपालन , कुक्कुट पालन, मत्स्य पालन भी सहायक भूमिका निभाते हैं ।\nQ. छत्तीसगढ़ में कौन कौन सी फसल बोई जाती है?\nAns: छत्तीसगढ़ में राज्य में लगभग 37.46 लाख कृषक परिवार है, जिसमें से लगभग 80 प्रतिशत लघु एवं सीमांत श्रेणी के है। धान, सोयाबीन, उड़द एवं अरहर खरीफ मौसम की मुख्य फसलें है\nQ. कृषि साख के गैर संस्थागत स्रोत कौन कौन से हैं?\nAns: कृषि साख के गैर संस्थागत स्रोत -मनी लेंडर्स, ट्रेडर्स, रिलेटिव्स, फ्रेंड्स और लैंडलॉर्ड वे व्यक्ति हैं जो नॉन प्रोवाइड करते हैं।\nQ. छत्तीसगढ़ राज्य की सर्वाधिक लोकप्रिय फसल कौन सी है?\nAns: छत्तीसगढ़ की प्रमुख फसलें – धान : यह राज्य की सबसे प्रमुख फसल है। गेहूँ : उपयुक्त मृदा एवं सिंचाई सुविधाओं के अभाव के कारण राज्य में गेहूँ की पैदावार कम होती है। अरहर : यह दलहन की एक प्रमुख फसल है। ज्वार : राज्य में ज्वार की कृषि अत्यंत कम लगभग 0.19% होती है।\nQ. छत्तीसगढ़ धान का उत्पादन कब होता है?\nAns: छत्तीसगढ़ धान का उत्पादन सूखी भूमि में धान की बुआई के बाद बीजों के जमाव के लिए हल्की सिंचाई की आवश्यकता होती है। धान की सीधी बुआई का उपयुक्त समय 20 मई से 30 जून तक होता है।\nQ. छत्तीसगढ़ में धनिया को क्या कहा जाता है?\nAns: मारवाडी भाषा में इसे धोणा कहा जाता है।\nQ. छत्तीसगढ़ में प्रमुख उद्योग कौन कौन से हैं?\nAns: छत्तीसगढ़ के प्रमुख उद्योगों की सूची-खनिज आधारित उद्योग: खनिज आधारित उद्योगों में लौह-इस्पात, सीमेंट, एल्युमिनियम आदि प्रमुख प्रमुख है। लौह-इस्पात, छत्तीसगढ़ का एक प्रमुख उद्योग है।\nAns: छत्तीसगढ़ राज्य में लगभग 37.46 लाख कृषक परिवार है, जिसमें से लगभग 80 प्रतिशत लघु एवं सीमांत श्रेणी के है। धान, सोयाबीन, उड़द एवं अरहर खरीफ मौसम की मुख्य फसलें है तथा रबी मौसम में मुख्य रूप से चना एवं तिवड़ा का उत्पादन लिया जाता है।


कोरोना के मुश्किल समय में केरल की डॉक्टर ने पेश की मिसाल, कोरोना संक्रमित दंपति की बेटी की मां की तरह देखभाल : हमारा हक\nपूरी दुनिया कोरोना वायरस से जूझ रही है, इस जंग में सभी डॉक्टर्स और स्वास्थ्य कर्मचारी बहुत ही अहम् भूमिका निभा रहे हैं। वहीं केरल की एक महिला डॉक्टर ने भी अपनी जिम्मेदारी से हटकर इंसानियत और ममता की एक अलग ही मिसाल पेश की है। सोशल मीडिया पर खूब तारीफ बटोर रही डॉक्टर मैरी अनीता न सिर्फ कोरोना मरीजों की सेवा करने में जुटी हुई हैं बल्कि अपने पेशे से भी अलग तरीकों से लोगों की मदद करने में अपना योगदान दे रही हैं।\nदरअसल डॉक्टर मैरी जिस अस्पताल में काम करती हैं वहां एक दंपत्ति को कोरोना संक्रमिण का इलाज कराने के लिए भर्ती कराया गया। ऐसे में उस दंपति की6माह की बेटी की देखभाल का जिम्मा खुद डॉक्टर मैरी ने उठाया और यही नहीं उस बच्ची की देखभाल मैरी ने बिल्कुल उसकी मां बनकर ही की।\nआपको बता दें कि6महीने की बच्ची जिसका नाम एलविन है उसे माता पिता खुद भी उसी अस्पताल में बतौर नर्स हेल्थ केयर सेंटर में काम करते हैं। कोरोना की इस जंग में दोनों ही कोरोना संक्रमण से पॉजिटिव पाए गए। जिसके बाद अस्पताल विभाग ने उनकी बच्ची एलविन को संभालने की जिम्मेदारी डिस्ट्रिक्ट चाइल्ड वेलफेयर कमेटी को दे दी। हालांकि कमेटी ने बच्ची की बेहतर देखभाल के लिए डॉक्टर मैरी से ही संपर्क कर उसकी देखभाल के लिए कहा। बता दें कि डॉ. मैरी कोच्चि में बच्चों के वेलफेयर के लिए एक संस्था चलाती हैं इसलिए कमेटी ने एलविन की देखभाल की जिम्मेदारी उनको दी। वहीं डॉ. मैरी ने भी पूरी निष्ठा और ममता से एक मां की तरह एलविन को पूरे एक माह तक अपने साथ रखा और बहुत दुलार दिया।\nएलविन की मां ने बताया कि डॉ. मैरी ने उनकी बेटी का ख्याल बिल्कुल एक सगी मां की तरह रखा और उनके ठीक होने तक उसे हमारी कमी महसूस नहीं होने दी। दरअसल बच्ची बहुत छोटी है इसलिए मां के साथ रहने के चलते उसे भी संक्रमित होने की उम्मीद जताई जा रही थी। डॉ. मैरी ने एलविन की परवरिश से पहले अपने पूरे परिवार से बातचीत की और उसके बाद घर में संक्रमण का खतरा फैलने से रोकने के लिए मैरी बच्ची को अस्पताल से अपने एक खाली फ्लैट में ले जाकर रहने लगीं। एलविन की देखभाल डॉ. अनीता ने बिना किसी बात की चिंता और परेशानी के की जैसे वो अपने बच्चों की देखभाल करती हैं। वह प्रतिदिन वीडियो कॉल के जरिए एलविन की उसके माता-पिता से बात भी करवाती थीं। आज एलविन के माता पिता पूरी तरह ठीक हैं और डॉ. अनीता ने एलविन को भी उन्हें सौंप दिया है। डॉ. मैरी अनीता की इस निस्वार्थ भाव ममता और सेवा को हमारा हक टीम का शत् शत् सलाम।\nहर जगह घूम-घूमकर पर्यायवरण को बचाने में जुटे ये दोनों, मिट्टी की बोरियों से घर बनाने की पहल\nसोशल मीडिया जहां लोगों के फायदे है, तो वहीं उसके कुछ


Jeevan Vidya - A Study in Coexistence (जीवन विद्या - सह-अस्तित्व में अध्ययन): होना-रहना Jeevan Vidya - A Study in Coexistence (जीवन विद्या - सह-अस्तित्व में अध्ययन)\nहोना-रहना "होना", जो कुछ भी अस्तित्व में है, नियति विधि से है. अस्तित्व में स्वयंस्फूर्त प्रकटन विधि से समस्त "होना" हुआ है. अपने होने की अडिग-स्वीकृति हर अवस्था की हर इकाई में है. होना चार अवस्थाओं के रूप में है, और हर अवस्था में अपने होने की स्वीकृति का स्वरूप प्रकटन के साथ बदलता गया है. होने की इस अडिग स्वीकृति ( जिससे जिसका विलगीकरण न हो सके ) या धारणा को ही धर्म कहा है. रूप और धर्म मिला कर "होना" है. धर्म को 'स्व' या identity या self भी कहते हैं. रूप होने का बहिरंग (exterior) आयाम है, जबकि धर्म (स्व) होने का अंतरंग (interior) आयाम है. मानव के होने को देखें तो हर मानव अपने में एक रूप है, और हर मानव सुख-धर्मी है. इसको हम स्वयं में जांच सकते हैं. मैं जो हूँ उसका एक बाहरी पक्ष है - जो मेरी शरीर-रचना के रूप में है, और एक मेरा आतंरिक पक्ष भी है, जो मुझसे कभी छूटता नहीं है - जो है, मेरी सुख की चाहत, जिस पर मेरा सारा कार्य-कलाप आधारित है - यह मेरा धर्म (स्व) है, यही प्रयोजन भी है. धर्म या प्रयोजन कोई आस्था या मनोकामना नहीं है. यदि मानव है तो उसका धर्म या प्रयोजन सुख है, चाहे वह उसको माने या न माने, जाने या न जाने. यह यह अनुमान में आ ही सकता है कि ऐसे ही एक जीव के होने का भी एक बाहरी पक्ष (अंडज, पिण्डज, उद्भिज रूप) है और एक आतंरिक पक्ष (जीने की आशा धर्म) है. वैसे ही, एक झाड़ का भी धर्म (अस्तित्व सहित पुष्टि) है, एक पत्थर का भी धर्म (अस्तित्व) है. धर्म "कुछ" वास्तविकता है, हर इकाई का होता है, यह पहले तर्क में स्पष्ट होना है, फिर अपने आप में समझ आना है, फिर सभी अवस्थाओं का धर्म एक-साथ अनुभव में आना है.\nइकाई का मतलब है - पदार्थ का गठन जो अपने में एक व्यवस्था हो और समग्र व्यवस्था में भागीदार हो, या निश्चित आचरण को प्रस्तुत करे. परमाणु व्यवस्था की मूल इकाई है. अनेक प्रकार की परमाणु इकाइयाँ हैं - जो परमाणु-अंशों से मिलकर बने निश्चित गठन हैं. जीवन चैतन्य इकाई है, जो अपने स्वरूप में एक गठनपूर्ण परमाणु है, जो अणु-बंधन और भार-बंधन से मुक्त है, अमर है, और चैतन्य बल और शक्तियों को (जीव और मानव शरीर के माध्यम से) प्रकाशित करता है. जड़ परमाणुओं से मिलकर बने अणु. अनेक प्रकार की अणु इकाइयाँ. इसी क्रम में अणुओं से मिलकर बनी भौतिक-रासायनिक रचना रूपी इकाई। जीव इकाई (जीवन और शरीर के संयुक्त रूप में)। मानव इकाई (जीवन और शरीर के संयुक्त रूप में)। मानव परिवार इकाई। परिवार समूह इकाई। आदि.\n"होने" के निश्चित सोपान हैं, और उनका एक निश्चित क्रम है. इस क्रम को ही अनुक्रम या नियति-क्रम कहते हैं. मानव, हम सब, इस अनुक्रम या नियति-क्रम की एक कड़ी हैं. हमसे पीछे कुछ कड़ियाँ हैं, हमसे आगे कुछ कड़ियाँ हैं. इकाइयाँ अनेक हैं, इसलिए उनकी परस्परता होगी ही. एक इकाई भी तो अनेक से मिल कर बनी है. इकाई का अन्य इकाइयों के साथ "रहना" होता है. हर "होने" के स्वरूप के साथ एक "रहने" का स्वरूप है. "होना" और "रहना" अविभाज्य है. रहने के भी दो आयाम हैं - बहिरंग और अंतरंग। बहिरंग आयाम को कहा - गुण, जो है इकाई का अपनी परस्परता पर प्रभाव। अंतरंग आयाम को कहा - स्वभाव, जो है इकाई की मौलिकता। हर इकाई में जो भाव बना रहता है, उसके अनुसार वह परस्परता पाने पर व्यक्त हो जाती है - वही उसका स्वभाव है. स्वभाव के आधार पर ही इकाई अन्य इकाइयों को पहचानती है, कि कौन मेरे "स्व" जैसे हैं, यह पहचान उसमें बनी रहती है, फिर उस पहचान के अनुसार निर्वाह करती है, या अपने गुणों को व्यक्त करती है. जितनी दूर तक एक इकाई के साथ दूसरी इकाइयाँ निर्वाह कर सकती हैं, उसको उस इकाई का प्रभाव-क्षेत्र कहते हैं. अनेक इकाइयों का मिल जुल कर जो प्रभाव-क्षेत्र बनता है, उसको वातावरण कहते हैं. जैसे - इस धरती का भी एक वातावरण है. स्वभाव और गुण मिला कर "रहना" होता है. स्वभाव को "त्व" भी कहते हैं. इसको अपने आप में जाँच सकते हैं. मेरा एक व्यक्तित्व है - जो मेरे खान-पान, रहन-सहन और व्यवहार का स्वरूप है, वह मेरा बहिरंग (exterior) पक्ष है. मेरे व्यक्तित्व के मूल में हर समय मुझ में संसार के प्रति कुछ भाव ("अच्छा" या "बुरा") बना रहता है, और मैं जब किसी दूसरे से मिलता हूँ तो उस भाव के आधार पर मेरा उस परस्परता में निर्वाह तय हो जाता है. जो भाव मुझ में (interior) संसार के प्रति बना रहता है, जिसके अनुरूप मैं दूसरों के प्रति अपने कर्तव्यों और दायित्वों को स्वीकारे रहता हूँ, वही मेरा स्वभाव है. जैसा मैं व्यक्त होता हूँ, भागीदारी करता हूँ, वही मेरा गुण है. मेरे स्वभाव-गुण से मेरी संतुष्टि-असंतुष्टि का एक स्वरूप है. मेरे स्वभाव-गुण से दूसरों की संतुष्टि-असंतुष्टि का भी एक स्वरूप है. उसी तरह दूसरों के स्वभाव-गुण से मेरी संतुष्टि-असंतुष्टि का भी एक स्वरूप है. दोनों पक्षों में व्यवहार पूर्वक संतुष्टि की भी एक स्थिति हो सकती है - उसको न्याय कहा. उस स्थिति में हर मानव के प्रति स्वजन का भाव होगा, ऐसा अनुमान किया जा सकता है. उसी स्थिति को मानवीय स्वभाव कहा है - जो धीरता, वीरता, उदारता स्वरूप में परिभाषित है. इससे पहले सभी मानवों को स्वजन के रूप में पहचानना नहीं बन पाता, और अपने-पराये की दीवारें बनी ही रहती हैं. इस स्थिति को अमानवीय स्वभाव कहा है - जो दीनता, हीनता, क्रूरता के रूप में परिभाषित है. यह कल्पना में आ ही सकता है कि ऐसे ही एक जीव के रहने का भी एक बाहरी पक्ष (जलचर, नभचर, थलचर) है और एक आतंरिक पक्ष (अक्रूर-क्रूर स्वभाव) है. वैसे ही, एक झाड़ का भी स्वभाव (सारक-मारक स्वभाव) है और गुण हैं, एक पत्थर का भी स्वभाव (संगठन-विघटन स्वभाव) है और गुण हैं. मानवीयता के स्वभाव और गुण के आधार (reference) से ही अमानवीयता और उससे पहले मनुष्येत्तर प्रकृति के स्वभाव-गुणों का ठीक-ठीक अध्ययन हो सकता है. मनुष्येत्तर प्रकृति में "होने" के साथ "रहने" का स्वरूप निश्चित है. मानव को कैसे रहना है, यह उसको सीखना-समझना पड़ता है. मानव का "होना" प्राकृतिक विधि से हो चुका है, पर मानव का "रहना" निश्चित नहीं हो पाया है. इसका मतलब मानव का स्वभाव और गुण का स्वरूप निश्चित नहीं हो पाया है. अभी मानव जाति में झगडे का मूल कारण यही है. हर अवस्था में "होना" नियति विधि से निश्चित होता है और "रहना" अनुषंगियता पूर्वक निश्चित होता है. अनुषंगियता का मतलब है - परंपरा का स्वरूप, कैसे नयी पीढ़ी पिछली पीढ़ी का अनुकरण करती है. हर अवस्था अनुषंगियता विधि से "परंपरा" स्वरूप में "रहती" है. पदार्थ-अवस्था में परिणाम-अनुषंगियता है, प्राण-अवस्था में बीज-अनुषंगियता है, जीव-अवस्था में वंश-अनुषंगियता है. मानव में संस्कार-अनुषंगियता है. अर्थात मानव का "रहना" शिक्षा द्वारा ही सुनिश्चित होता है. और किसी अवस्था को शिक्षा की आवश्यकता नहीं है. प्रचलित शिक्षा मानव को मानवीय स्वरूप में कैसे "रहना" है, यह समझा नहीं पाती है. प्रचलित शिक्षा में संस्कार है ही नहीं। मानव के "निश्चित आचरण" या मानवीयता पूर्ण आचरण के स्वरूप को शिक्षा में आने की आवश्यकता है.\nमनुष्येत्तर प्रकृति की इकाइयों में निर्णय पूर्वक "रहने" की बात नहीं है, उनमे प्रकटन के साथ होने-रहने का स्वरूप निश्चित है. मानव में निर्णय पूर्वक "रहने" की बात है. मानव को, हम सब को, अपने बाहरी स्वरूप (रूप और गुण) के साथ अपने आतंरिक स्वरूप (स्वभाव और धर्म) के प्रति जागृत होने की आवश्यकता है. अपने आतंरिक स्वरूप के प्रति स्पष्ट होने के साथ-साथ हम मनुष्येत्तर प्रकृति के आतंरिक स्वरूप के प्रति भी स्पष्ट होते हैं. पहले पूर्ण (जागृत मानव) के प्रति स्पष्ट होंगे, फिर पूर्ण के पीछे की कड़ियों (भ्रमित मानव, जीव अवस्था, प्राण अवस्था, पदार्थ अवस्था) के बारे में स्पष्ट होंगे। इस प्रकार अध्ययन करने से सारी प्रकृति आतंरिक और बाहरी व्यवस्था है, यह प्रकृति प्रयोजनशील है, इसमें विकास और जागृति की दिशा है, यह बोध हो जाता है. व्यवस्था में बोध होने पर आत्म-बोध और साम्य सत्ता में अनुभव होता है. जो अस्तित्व में प्रकटन की उपलब्धि है. यह अनुभव हमारे फिर सारे जीने के कार्यकलाप का आधार या मूल बन जाता है, जो फिर पीछे नहीं जा सकता. इस तरह हमारा स्वभाव ज्ञान-अवस्था की धारणा के अनुरूप होकर सुनिश्चित हो जाता है, जिससे हमारा व्यक्तित्व या गुण भी मानवीय हो जाता है. इसी को "चेतना विकास" या "जीव-चेतना से मानव-चेतना में संक्रमण" कहा है. मानव-चेतना को जीने में प्रमाणित करना हर मानव की सहज अपेक्षा है, जिसके लिए मध्यस्थ दर्शन के अध्ययन का प्रस्ताव है.


द लास्ट लीफ | shayari image and love stories\nTag Archives: द लास्ट लीफ\nओ हेनरी की कहानी ‘द लास्ट लीफ’ (पढ़ें हिंदी में)-3\n20/03/2013 Rajeev Singh\t5 Comments\nसू ने बेहरमेन के कमरे में देखा कि एक कोने में खाली कैनवास पड़ा है जो पच्चीस सालों से किसी मास्टरपीस के बनने का इंतजार कर रहा है। उसने बेहरमेन को जोन्सी की कल्पनाओं के बारे में बताया कि किस तरह से वह उन टूटते पत्तों की तरह खुद को टूटती महसूस कर रही थी।\nबूढ़ा बेहरमेन की आँखे लाल हो गई और इस तरह की बेवकूफी भरी कल्पनाओं पर वह चिल्लाकर कुछ बोलने लगा। “क्या दुनिया में कोई ऐसा बेवकूफ भी है जो पत्तों के गिरने के कारण खुद मरने के बारे में सोचता है। मैंने आज तक तो नहीं सुना। मैं तुम्हारे लिए मॉडल नहीं बनूँगा। आखिर तुमने उसके दिमाग में ऐसा ख्याल आने ही क्यों दिया?”\n“वह बहुत बीमार और कमजोर है।”सू कहने लगी ” इसलिए वह इस तरह के ख्याल उसके दिमाग में ज्यादा आते हैं। ठीक है मिस्टर बेहरमेन, अगर आप मेरे लिए पोज़ नहीं देना चाहते, न सही। लेकिन मैं सोचती हूं कि आप भी खूसट बूढ़े हो।”\n“तुम अन्य सामान्य औरतों की तरह हो।” बेहरमेन बोला, “किसने कहा कि मैं पोज़ नहीं दूँगा। चलो, मैं आता हूँ आधे घंटे में। ओह! मिस जोन्सी जैसी अच्छी लड़की इस जगह बीमार हो गई। किसी दिन मैं अपना मास्टरपीस बनाऊँगा और हम सब यहाँ से दूर कहीं चलेंगे।”\nजब सू और बेहरमन सीढ़ियाँ चढ़ कर ऊपर आए तो जोन्सी सो रही थी। सू ने खिड़की का शेड गिरा दिया और बेहरमेन को दूसरे कमरे में ले गई। वहाँ से दोनों खिड़की के बाहर देखते हुए खामोशी से खड़े रहे। सर्दी की लगातार बारिश गिर रही थी जिसमें बर्फ भी मिला हुआ था। बेहरमेन उस कमरे में पोज़ देकर बैठ गया ताकि सू ड्रॉइंग बना सके।\nदूसरी सुबह जब सू सोकर उठी तो उसने देखा कि जोन्सी खिड़की पर गिरे शेड को एकटक देखती हुई सुस्त सी लेटी है।\n“शेड को ऊपर कर दो, मैं देखना चाहती हूँ।” उसने बुदबुदाते हुए आदेश दिया।\nसू ने उसके आदेश का पालन किया।\nलेकिन ये क्या! रातभर इतनी तेज़ सर्द हवा के साथ लगातार होती बारिश को वह पत्ता झेल गया और वह अभी भी उस ईंट की दीवार पे पसरी लता से लटका था। यह आखिरी पत्ता था। अभी भी पत्ते की जड़ हरी थी। इसके किनारे का पीलापन यह दिखा रहा था कि यह मुरझा रहा था लेकिन फिर भी जमीन से बीस फीट ऊपर लता में बहादुरी के साथ लटका था।\n“यह आखिरी पत्ता है।” जोन्सी ने कहा। “मुझे पूरा यकीन था कि यह रात में गिर जाएगा। मैंने हवा के झोंकों को सुना था। यह आज गिर जाएगा और मैं भी मर जाऊँगी।”\n“डियर, डियर!” सू तकिये पर अपना चेहरा टिकाकर कहने लगी, “अगर अपने बारे में अच्छा नहीं सोच सकती तो मेरे बारे में सोचो जोन्सी। मैं कैसे जी पाऊँगी।”\nजोन्सी ने सू के सवाल का कोई जवाब नहीं दिया। यह अपने आप में किसी भी दुनिया का एक अकेला रहस्य है जब कोई आत्मा दूर जाने की सोच लेता है। मरने का ख्याल जोन्सी पर इतना हावी था कि दोस्ती का बंधन या धरती की जिंदगी बहुत पीछे छूट चुकी थी।\nदिन गुजर गया और वह उस पत्ते को लता से लटकते हुए देखते रहे। उसके बाद रात हुई और उत्तर की ओर आती हवा अब भी तेज़ थी। बारिश की बूँदे खिड़कियों पर जोर से दस्तक दे रही थी।\nजब दिन निकला तो जोन्सी ने बहुत बेदर्दी से खिड़की से शेड हटाने के लिए सू से कहा। पत्ता अभी तक लता से जुड़ा था।\nजोन्सी बहुत देर तक उसे देखती रही। उसके बाद उसने सू को बुलाया जो किचन में चिकन सूप बना रही थी।\n“मैं बुरी लड़की हूँ, सू।” जोन्सी कहने लगी, “कुछ ऐसी बात हुई है जिसकी वजह से यह पत्ता नहीं गिरा। शायद यह मुझे बताना चाहती है कि मैं कितनी स्वार्थी हूँ। मरने के बारे में सोचना पाप है। तुम मेरे लिए सूप और दूध लेकर आओ और- नहीं सू रूको, पहले आईना लेकर आओ और उसके बाद कुछ तकिए। मैं बैठकर देखना चाहती हूँ कि तुम कैसे किचन में काम करती हो।”\nएक घंटे बाद जोन्सी बोल उठी, “सू, मैं किसी दिन नेपल्स की खाड़ी की पेंटिंग बनाना चाहती हूँ।”\nडॉक्टर दोपहर बाद आए और जब वह जाने लगे तो सू उनके साथ बरामदे में आई।\nडॉक्टर ने सू से हाथ मिलाते हुए कहा, “अपनी अच्छी सेवा से तुम जीत गई। अब मैं अपना दूसरा केस देखने जा रहा हूँ जो नीचे सीढ़ियों के पास है। उसका नाम बेहरमेन है। कोई कलाकार है। उसे भी न्यूमोनिया हो गया है। वह बूढ़ा और कमजोर है। उन पर न्यूमोनिया ने खतरनाक ढ़ंग से अटैक किया है। उनके बचने की कोई आशा नहीं है। लेकिन वह आज हॉस्पिटल जाएगा ताकि उसकी मौत कुछ आसान हो जाए।”\nअगले दिन डॉक्टर ने सू को सूचना दी, “जोन्सी अब खतरे से बाहर है। तुम जीत गई। तुम्हारी सेवा का यह कमाल है।”\nदोपहर बाद सू बिस्तर पर लेटी जोन्सी के पास गई जो शांति से ऊन का स्कार्फ बुन रही थी। सू ने अपनी बाहें उसके गले में डाल दी।\n“मुझे तुमसे कुछ कहना है।” सू बोली, “मिस्टर बेहरमेन की मौत आज हॉस्पिटल में न्यूमोनिया से हुई। वह सिर्फ दो दिन बीमार रहे। उनकी देखभाल करने वाले ने पहले दिन पाया कि वह सीढ़ियों के पास दर्द से कराह रहे थे। उनके जूते और कपड़े सर्द बारिश में भीगे थे। कोई इसका अनुमान नहीं लगा सकता था कि उस सर्द डरावनी रात में वह कहाँ गए थे।”\n“लोगों को उसके बाद बेहरमेन के कमरे में एक जलती हुई लालटेन मिली। एक सीढ़ी मिली जिसे अपनी जगह से खींचा गया था। कुछ इधर-उधर बिखरे ब्रश मिले। एक कलर प्लेट मिला जिसमें हरा और पीला रंग रखा हुआ था। और देखो डियर, खिड़की से बाहर उस ईंट की दीवार को, जिस पर वह पत्ता पेंट किया गया है। क्या तुमको यह बात विचित्र नहीं लगी कि इतनी हवा के बावजूद यह पत्ता हिल-डुल क्यों नहीं रहा है? आह! डार्लिंग, यह बेहरमेन का मास्टरपीस है- जब लता का आखिरी पत्ता उस रात गिरा तो उसी वक्त उन्होंने कँपाने वाली जानलेवा सर्दी में दीवार पर उस पत्ते की पेंटिंग बनाई थी।”\nकहानी – पहला पेज / दूसरा पेज / अंतिम पेज\nआखिरी पत्ताद लास्ट लीफ\nलव स्टोरी, विश्व की महान कहानियाँ\nओ हेनरी की कहानी ‘द लास्ट लीफ’ (पढ़ें हिंदी में)-2\n20/03/2013 Rajeev Singh\tLeaveacomment\nचादर ओढ़े जोन्सी चुपचाप खिड़की की तरफ देखती हुई लेटी थी। सू को लगा कि जोन्सी सोई हुई है इसलिए उसने गुनगुनाना बंद कर दिया।\nउसने बोर्ड पर पेन से एक मैगज़ीन स्टोरी की ड्राइंग बनानी शुरू कर दी। यंग आर्टिस्ट्स को कॅरियर बेहतर बनाने के लिए मैगज़ीन स्टोरी के लिए तस्वीरें बनानी होती थी। इसी तरह यंग ऑथर्स को साहित्य जगत में जगह बनाने के लिए मैगज़ीन स्टोरी लिखनी पड़ती थी।\nसू तस्वीर बना रही थी कि उसे धीमी आवाज़ में कुछ बार-बार सुनाई दिया। वह तुरंत जोन्सी के पास गई। जोन्सी की आँखे खुली हुई थी और वह खिड़की के बाहर कुछ देखते हुए उल्टी गिनती गिन रही थी- बारह, ग्यारह, दस, नौ, आठ, सात…..\nसू ने जिज्ञासा से खिड़की के बाहर देखा। आखिर जोन्सी क्या गिन रही थी? सामने एक सूना सा यार्ड था और बीस फीट दूर एक खाली सी ईंटों की दीवार। उस दीवार पर एक सूख रही लता दिख रही थी। सर्द हवा इस लता के पत्तों पर प्रहार करके अधिकांश को तोड़ चुकी थी और अब दीवार से चिपकी उसकी सूखी शाखाएँ दिख रही थी।\n“ये क्या है, डियर?” सू ने पूछा।\n“छह” जोन्सी ने बुदबुदाते हुए कहा। “अब वे तेजी से गिरते जा रहे हैं। तीन दिन पहले वहाँ सौ पत्ते थे। उसे गिनते-गिनते मेरा सर दर्द करने लगा था। लेकिन अब आसान है। वो देखो एक और गिरा। अब बच गए पाँच।”\n“पाँच क्या डियर, अपनी सू को बताओ”\n“उस लता के पत्ते। जब आखिरी पत्ता गिरेगा तो मैं भी दुनिया छोड़ चली जाउँगी। मैं यह पिछले तीन दिनों से जानती हूँ। क्या डॉक्टर ने तुमको नहीं बताया?”\n“ओह, मैंने ऐसी बकबास पहले कभी नहीं सुनी” सू ने शिकायत के लहज़े में डाँटते हुए कहा। “उस लता के पत्तों का तुम्हारी बीमारी के ठीक होने से क्या रिश्ता है? यू नॉटी गर्ल, तुम इस लता से प्यार करती रही हो। बेवकूफ मत बनो। सुबह ही डॉक्टर ने मुझे तुम्हारे ठीक होने की संभावना के बारे में बताया है। उन्होंने कहा कि तुम्हारे ठीक होने के चांस दस में से एक है। अरे, हमारी जिंदगी को इतना ही चांस तो तब मिलता है जब हम न्यूयार्क में किसी स्ट्रीट कार में बैठते थे या किसी नई इमारत के बगल से गुजरते थे। अब ये सूप पी लो और मुझे ड्रॉइंग बनाने दो ताकि मैं इसे एडिटर को बेच कर तुम्हारे लिए पोर्क और वाइन ला सकूँ।”\n“तुमको मेरे लिए वाइन लाने की जरूरत नहीं है।” जोन्सी खिड़की की तरफ टकटकी लगाकर देखते हुए बोलती जा रही थी।”एक और पत्ता गिरा। नहीं, मैं सूप भी नहीं पीना चाहती। अब सिर्फ चार पत्ते बचे। मैं अंधेरा होने से पहले आखिरी पत्ते को गिरते देखना चाहती हूँ। उसके बाद मैं भी चली जाउंगी।”\n“जोन्सी डियर” सू उसकी तरफ थोड़ी झुकती हुई बोली, “क्या तुम अपनी आँखें बंद रखने और खिड़की की तरफ न देखने का वादा करोगी जब तक कि मैं अपना काम खत्म न कर लूँ? मुझे ये ड्रॉइंग्स कल देने हैं। मैं रौशनी चाहती हूँ इसलिए खिड़कियाँ खुली रखी हैं नहीं तो मैं शेड गिरा दूँगी।”\n“क्या तुम दूसरे कमरे में जाकर अपना काम नहीं कर सकती?” जोन्सी ने सर्द आवाज़ में कहा।\n“इससे बेहतर मैं तुम्हारे पास रहना पसंद करूँगी और मैं नहीं चाहती कि तुम उन फालतू पत्तों को देखो।”\n“जब तुम काम खत्म कर लो तो मुझे कहना” जोन्सी ने यह कहकर आँखे बंद कर ली और गिरी हुई मूर्ति की तरह लेटी रही। “क्योंकि मैं आखिरी पत्ते को गिरते देखना चाहती हूँ। मैं इंतजार करते-करते थक चुकी हूँ। मैं हर चीज को मुक्त करके उसी तरह गिर जाना चाहती हूँ जैसे कि ये थके हुए पत्ते गिर रहे हैं।”\n“सोने की कोशिश करो” सू बोली, “मैं बेहरमेन को बुला कर लाती हूँ। मुझे उनको बूढ़े खान मज़दूर का मॉडल बनाकर ड्रॉ करना है। मैं तुरंत लौट आऊँगी। जब तक मैं न आऊँ तब तक मत हिलना।”\nबूढ़ा बेहरमेन पेंटर था जो उसी मकान के ग्राउंड फ्लोर पर रहता था। साठ साल पार कर चुका यह बूढ़ा आर्ट में अपना मुकाम बनाने में असफल रहा था। चालीस साल से लगातार वह ब्रश चला रहा था। वह एक मास्टरपीस बनाना चाहता था लेकिन अभी तक नहीं बना सका था। कई सालों से वह ज्यादा काम नहीं कर रहा था सिवाय कुछ पैसा कमाने के लिए ऐडवर्टाइजिंग या अन्य कॉमर्शियल पेंटिंग करने के। वह कम पैसे में उन यंग आर्टिस्ट्स के लिए मॉडल भी बनता था जो महंगे प्रफेशनल को नहीं ला सकते थे। वह बहुत शराब पीता था और हमेशा अपनी मास्टरपीस के बारे में बात करता रहता था। वह थोड़ा गुस्सैल स्वभाव का था और अपने ऊपर रह रहे दोनों यंग लेडी आर्टिस्ट्स का ख्याल रखता था।\nकहानी अभी जारी है- पहला पेज / दूसरा पेज / अंतिम पेज


Riteish Deshmukh Shares Ganpati Puja Video At His Home - रितेश देशमुख ने पत्नी, मां और बच्चों के साथ घर में यूं की गणपति की पूजा, शेयर किया Video\nरितेश देशमुख ने पत्नी, मां और बच्चों के साथ घर में यूं की गणपति की पूजा, शेयर किया Video\nहोमबॉलीवुडरितेश देशमुख ने पत्नी, मां और बच्चों के साथ घर में यूं की गणपति की पूजा, शेयर किया Video\nरितेश देशमुख ने सोशल मीडिया में गणपति उत्सव के अवसर पर अपने घर में हुई पूजा से जुड़ा एक प्यारा-सा वीडियो शेयर किया है.\nWritten by शिखा यादव, Updated: 12 सितम्बर, 2021 2:17 PM\nरितेश देशमुख ने शेयर किया वीडियो\nबॉलीवुड अभिनेता रितेश देशमुख के घर में भी गणपति उत्सव बड़ी ही धूमधाम से मनाया गया है. गणपति बप्पा का आगमन रितेश देशमुख और जेनेलिया डिसूजा के घर में भी हुआ है और इसका एक वीडियो रितेश देशमुख ने सोशल मीडिया में शेयर भी किया है. गणपति बप्पा की पूजा करते हुए रितेश देशमुख के परिवार का यह वीडियो उनके फैंस को बहुत पसंद आ रहा है और वे इस वीडियो पर तरह-तरह से प्रतिक्रिया भी दे रहे हैं.\nरितेश देशमुख ने अपने ऑफिशियल इंस्टाग्राम अकाउंट से गणपति उत्सव के अवसर पर अपने घर में हुई पूजा से जुड़ा एक वीडियो शेयर किया है. इस वीडियो के बैकग्राउंड में भक्ति संगीत बज रहा है. वीडियो में रितेश देशमुख और जेनेलिया डिसूजा के साथ उनकी मां भी पूजा करती हुई नजर आ रही हैं. साथ में रितेश देशमुख के दोनों बेटे भी पूजा में हिस्सा ले रहे हैं. गणपति बप्पा की पूजा के दौरान रितेश देशमुख के साथ उनके बेटों रियान और राहिल को भी गोल-गोल घूमते हुए देखा जा रहा है. रितेश देशमुख ने इस वीडियो को शेयर करते हुए इसके कैप्शन में गणपति बप्पा मोरया लिखा है.\nपिता की फोटो पीछे रख रितेश देशमुख ने की मां की पूजा, लोग बोले- बेटा हो तो ऐसा...देखें Video\nकपिल शर्मा शो में भिड़े अक्षय कुमार और रितेश देशमुख, गुस्से में एक्टर बोले- बस अब बकवास बंद करो...देखें Video\nरितेश देशमुख के इस वीडियो को उनके फैंस बहुत पसंद कर रहे हैं. खासकर दोनों बेटों रियान और राहिल पर फैंस खूब प्यार बरसा रहे हैं. फैन्स इस वीडियो पर गणपति बप्पा मोरया भी लिख रहे हैं. एक दिन पहले भी रितेश देशमुख ने एक वीडियो शेयर किया था, जिसमें उनके दोनों बेटों को गणपति बप्पा की आरती गाते हुए देखा गया था. यह वीडियो भी सोशल मीडिया में वायरल हो गया था और खूब पसंद किया गया था.\nRiteish deshmukhRiteish deshmukh videoRiteish deshmukh viral videoRiteish deshmukh on ganesh chaturthi 2021ganesh chaurthi 2021Genelia D’Souza\nमलाइका अरोड़ के बर्थडे पर अर्जुन कपूर ने पोस्ट की रोमांटिक तस्वीर, तो करीना कपूर ने कर दी ये डिमांड\nटेरर फंडिंग के आरोप से मुक्त होकर घर पहुंचे मोलानी के घर में जश्न का माहौल, देखें VIDEO\nVIDEO : महिलाएं खिला रही थीं खाना, तभी प्रियंका गांधी बोलीं- भाई ने कहा है मोटी हो रही हो कम खाओ


Metropolis में आज 15% की जोरदार तेजी, जानिए क्या है वजह? Today's metropolis rises 15% strongly, know what is the reason?\nICICI SECURITIES का मानना है कि लॉकडाउन का कंपनी के कारोबार पर कोई असर नहीं होगा।\nअपडेटेड Mar 26, 2020 पर 09:40 | स्रोत : CNBC-Awaaz\nMetropolis में आज 15% की जोरदार तेजी है। दरअसल कंपनी पर ICICI SECURITIES की रिपोर्ट आई है। आइए जानते है कि इस रिपोर्ट में क्या कहा गया है।\nICICI SECURITIES ने Metropolis की रेटिंग बढ़ाकर इस शेयर में खरीदारी की राय दी है। ICICI SECURITIES का मानना है कि लॉकडाउन का कंपनी के कारोबार पर कोई असर नहीं होगा। दरअसल कंपनी को CMR से कोरोना टेस्टिंग की मंजूरी मिली है। पहले ही दिन में Metropolis ने 100 से ज्यादा टेस्ट किए है। कोरोना टेस्ट की कीमत 4500 रुपये है और ICICI SECURITIES के लिहाज से ये नुकसान का सौदा नहीं है। इसलिए ICICI SECURITIES ने Metropolis का लक्ष्य 1466 रुपये निर्धारित किया है।\nबता दें कि कंपनी मुंबई में अभी 1 लैब में जांच कर रही हैं। कंपनी की अगले हफ्ते तक दूसरी लैब खोलने की योजना है । साथ ही कंपनी की कोरोना टेस्ट क्षमता 100 से बढ़ाकर रोजाना 1000 करने की भी योजना है। अभी प्रोमोटर की 19% हिस्सेदारी गिरवी है । 12 महीने में गिरवी हिस्सेदारी छुड़ाने की योजना है।


टीनएज गर्ल को लव के बारे में पता होना चाहिए ये बातें - Love Trainings\nPosted on September 21, 2017 December 30, 2017 by Love Trainings Team\nटीनएज लव खूबसूरत होने के साथ कुछ जटिल भी होता है. टीनएज में निर्णय लेना मुश्किल होता है कि इस तरफ कैसे कदम बढ़ाएं और कदम बढ़ाये भी तो कितना बढ़ाये. प्यार में कहाँ तक जाना उचित है या इसकी कोई लिमिट भी है. अगर है तो वह लिमिट क्या है? टीनएज में, प्यार में उलझा हुआ मन कुछ इसी तरह के असमंजस में उलझे होते हैं. वजह है जानकारी का अभाव. एक नया दिलचस्प सा अनजाना अनुभव. एक गजब का आकर्षण जिसे वह प्यार समझ बैठी हैं. ऐसी अवस्था में जरूरत होती है सच को समझने की. ऐसी ही उलझनों को दूर करने के लिए कुछ टिप्स दिए गए हैं, जो टीनएज लव की जिज्ञासाओं को समझने में टीनएज गर्ल्स को मदद करेगी.\nआप जो हैं, वही रहिये. खुद को किसी के लिए ना बदलें.\nआपकी मुस्कान वास्तव में अद्भुत है\nअपनी प्यारी और नेचुरल मुस्कान की एक झलक उसे दें. आपका खुश और प्रेटी लुक आपको और भी approachable बनाता है.\nटीनएज लव प्रोपोज़ करना\nटीनएज लव में, अक्सर होता है कि लड़की चाहती है लड़का प्रोपोज़ करे और लड़का चाहता है लड़की कदम बढ़ाये. अगर लड़का प्रोपोज़ करता है तो उसके कॉन्फिडेंस और बॉडी लैंग्वेज को देखकर परेशान होने की जरूरत नहीं है. वह भी उतना ही कन्फ्यूज्ड है जितना आप. चुकी आप 21st century girl हैं, तो पहला कदम आप भी बढ़ा सकती हैं.\nआप किसी को प्यार करने के लिए फ़ोर्स नहीं कर सकती\nहो सकता है आप के प्यार में सच्चाई हो, पागलपन और जूनून हो. लेकिन जरूरी नहीं कि वह भी कुछ ऐसा ही महसूस करे. सच को स्वीकार करें और आगे बढ़ें. कुछ दिनों बाद खुद ही सबकुछ नार्मल हो जाएगा. पक्का. देख लेना क्योंकि ऐसा अक्सर देखे गये हैं कि टीनएज जिसे लव समझते हैं, वह महज एक आकर्षण होता है. इस आकर्षण को टीनएज का मासूम मन प्यार समझ बैठता है.\n‘No’ कहने से बिलकुल भी न हिचकें\nटीनएज में मासूम मन अक्सर आँखें बंद करके भरोषा करते हैं. यह बुद्धिमानी बिलकुल भी नहीं है. ऐसा करने से बचें. उसके किसी भी गतिविधि पर आपको जरा भी शक हो, तो ‘No’ कहने से बिलकुल भी न हिचकें. आपको कुछ ऑफर किये जा रहें हैं, जो आपको पसंद नहीं है. आप साफ़-साफ़ मन कर दें. खासकर बात जब अलकोहल, स्मोकिंग, सेक्स या फिर किसी अनजाने जगह जाने की हो तो, बिना कुछ सोचें निर्णय लें और ऐसा करने से मना कर दें. उसे बुरा लगता है तो लगने दें. अगर वह सचमुच आपको प्यार करता है तो उसे बुरा नहीं लगेगा. विस्वास कीजिये.\nकहीं सारे efforts आपके तरफ से ही तो नहीं हैं!\nयदि वह आपको चाहता है, तो वह आपके प्रयासों का प्रतिफल देगा. कहीं ऐसा तो नहीं कि सिर्फ आप ही उसे कॉल्स या मैसेज किये जा रही हैं. अगर ऐसा है तो फिर आपको अपने फ्यूचर के लिए सीरियसली सोचने की जरूरत है. लेकिन अगर वह बेहद शर्मीला टाइप का है तो उसे वक्त दीजिये.\nFirst kiss के लिए कोई समय सीमा नहीं है\nटीनएज गर्ल में First kiss के लिए एक अजीब सा क्रेज होता है. अगर आपके साथ भी ऐसा ही कुछ है तो ‘बिलकुल नहीं’. आपको जरुरत है खुद को ऐसी मानसिकता से निकालने की. अपनी जिंदगी को एक नार्मल तरीका से जियें. हर चीज का वक्त खुद ही आएगा.\nSex और Love एक ही नहीं होते हैं\nबॉयफ्रेंड के द्वारा, आपको बहकाने के लिए कई तरकीबें लगाए जा सकते है. लेकिन आपकी सुरक्षा आपके ही हाथ में है. टीनएज में फिजिकल रिलेशन्स के लिए कदम उठाने से पहले एक बार जरूर सोचें. अपने फ्यूचर के लिए आपको गंभीरता से सोचने की जरूरत है. बस इतना ध्यान रखें love और sex दोनों अलग-अलग होते हैं.\nGirl friend या Boyfriend ?\nलड़के तो आएंगे और जाएंगे, लेकिन दोस्ती उम्र भर साथ रहती है. इसलिए Girl friend या Boyfriend में जब किसी एक को चुनना हो. Girl is the right choice.\nएक ब्रेअकप से दुनियां ख़त्म नहीं हो जाती\nअगर आपका टीनएज लव जिंदगी भर रहे तो समझिये आप किस्मतवाले हैं. टीनएज के लव रिलेशनशिप में ब्रेअकप ना हो, ऐसा कम ही होता है. मानता हूँ, ब्रेअकप हमेशा दुखदायी होते हैं. बहुत दुःख होता है. बहुत पीड़ा होती है. पर बुद्धिमान लोग संभलना भी तो जानते हैं. बुद्धिमानों को पता होता है कि किसी एक के जाने से दुनिया ख़त्म नहीं हो जाती. ऐसे वक्त में खुद को स्मार्टली संभालें और कई ऐसे बातें हैं, जहाँ आप अपना ध्यान बटा सकते हैं.\nकिसी के जाने से खुद की ग्रोथ क्यों रोकें ?\nअपनी एनर्जी को खुद के लिए ही इस्तेमाल होने दें. आपकी जिंदगी सिर्फ आपकी है. इसे जैसा चाहे बना लें. अगर आपको दुखी रहना पसंद है, तब तो अपनी जिंदगी की ऐसी-तैसी कर दें बेकार की बातों से. पर जब ऐसा नहीं हो. मेरा मतलब है जब आपको प्यार है खुद से, खुद की जिंदगी से, तो जिंदगी पर ही फोकस रखें न! खूबसूरत जिंदगी किसे पसंद नहीं! आपको भी पसंद है, सभी को पसंद है. ये बात और है कि लोग बेवकूफियां कर जाते हैं अनजाने में. पर अब तो आप अपने टीनएज में ही जान चुकी हैं, समझ चुकी हैं कि जिंदगी किसी एक के जाने से नहीं रूकती. रूकती है क्या? नहीं न! Good.\nआपको पता नहीं कि दुनियां में और भी कई लोग हैं जो आपसे बहुत प्यार करते हैं. बहुत ज्यादा. देखिये तो सही! उन्हें सिर्फ समझने की जरूरत है. अगर आप समझ लेंगी इस बात को तब आपको खुद ही दिखेगा कि सचमुच ऐसे कई लोग हैं जो आपको बहुत चाहते हैं. कहीं और क्यों, अपने घर में ही देख लीजिये. आपके पेरेंट्स, आपके भाई-बहन कितना प्यार करते हैं सभी एक-दूसरे को! है न! टीनएज के कोमल मन को आघात न पहुंचाएं. अपने टीनएज लाइफ को खुल कर जियें. बंध कर नहीं.\nLove is two ways Traffic\nयाद रखें, प्यार हमेशा दो-तरफ़ा होता है. आप जिसे चाहती है, अगर वह भी चाहता है फिर ठीक है. आप दोनों में एक-दूसरे के लिए एक जैसा फीलिंग्स और रेस्पेक्ट है तो अच्छी बात है. दोनों की सोंच एक जैसी यानी आप दोनों में केमिस्ट्री एक हों तो और भी अच्छी बात है. पर अगर आप-दोनों में ऐसा कुछ नहीं है तो खुद को छलने से अच्छा है, इस रिलेशनशिप से अलग हो जाएँ. कुछ दिनों तक बुरा लगेगा पर यह आपके हित में है.\nटीनएज में फिल्मों का असर\nटीनएज में फिल्मों का गहरा असर होता है. फिल्मों की काल्पनिक बातें टीनएज में सच लगते हैं. गलियों में, चौराहे पर, बाजारों में लव कपल्स को आपने गाना गाते जरूर देखा होगा, पर सिर्फ फिल्मों में. कभी आपने में पार्क में लव कपल्स को गीत गाते हुए देखा है क्या? देखा भी होगा तो फिल्मों में. कल्पणा कीजिये कोई अपने लवर के साथ पार्क में डांस करता हुआ गीत गाये, तो कैसा लगेगा? है न फन्नी! आपको पता है कि फ़िल्मी चीजें फिल्मों में ही जचते हैं, रियल लाइफ में नहीं. इसलिए रियल लाइफ को रियल लाइफ की तरह ही जियें. अपनी पर्सनल बातों को दोस्तों से या पड़ोसियों से शेयर करने से बचें.\nआप unique हैं\nभगवान कभी बेकार की चीज नहीं बनाता. चुकी आपको भी उसी परमात्मा ने बनाया है तो आप बेकार की useless कभी नहीं हो सकती. जरूरत है खुद को पहचानें, खुद को समझें. खुद ही आपको पता लगेगा कि आप कितने इम्पोर्टेन्ट हैं. खुद पर कॉन्फिडेंस लाएं क्योंकि आप एक स्मार्ट टीनएज गर्ल हैं. अभी तो आप सिर्फ एक टीनएज ब्यूटी हैं. इस टीनएज ब्यूटी को जिंदगी में अभी बहुत कुछ देखना है, बहुत कुछ दुनियां को दिखाना है. क्योंकि अभी तो पिक्चर बाकी है मेरे दोस्त…!\n#MeToo पर इन्होंने भी यौन शोषण का किया खुलासा\nलड़का लड़की एक समान की ऐसी मानसिकता किस काम की ?\nThis entry was posted in:TEENAGE LOVE\nTagged with:#टीनएज लव, #प्यार, किशोरावस्था, LOVE, relationship advice for women, teenage girl, Teenager\nPrevious PostSexual Desires महिलाओं में भी होती है सेक्स की इच्छा?\nNext PostVirginity की नीलामी करने वाली 10 लड़कियां